Bente Skari

Bente Marta Skari, sündinud Bente Martinsen (sündinud 10. septembril 1972 Oslos), on Norra endine murdmaasuusataja, olümpiavõitja ja viiekordne maailmameister.

Skari võitis maailma karikasarjas kolm üldarvestuse karikat ja viis sprindidistantside karikat. Maailma karikasarja etapivõite kogunes tal 42. 

Ta lõpetas karjääri 2002–2003 hooaja lõpul.

 Saavutused 

 27px Olümpiamängudel 

 1998 Naganos
 15px hõbemedal 4×5 km teatesõit
 15px pronksmedal 5 km klassikat
 2002 Salt Lake Citys
 15px olümpiavõitja 10 km klassikat
 15px hõbemedal 4×5 km teatesõit
 15px pronksmedal 30 km klassikat

 Maailmameistrivõistlustel 

 1997 Trondheimis
  hõbemedal 4×5 km teatesõit
 1999 Ramsaus
  maailmameister 5 km klassikat
 2001 Lahtis
  maailmameister 15 km klassikat
  maailmameister 10 km klassikat
  hõbemedal 4×5 km teatesõit
 2003 Val di Fiemmes
  maailmameister 15 km klassikat ühisstardiga sõidus 
  maailmameister 10 km klassikat

 Maailma karikasarjas 
Bente Skari osales 139 MK-etapil ja jõudis poodiumile 60 korral, millest 42 korral kõige kõrgemale astmele.

 Isiklikku 

Bente Skari oli tippsportlasena 173 cm pikk ja kaalus 63 kg. Ta on murdmaasuusatamise olümpiavõitja Odd Martinseni tütar. 1999. aastal abiellus ta Geir Skariga.

Vaata ka
Murdmaasuusatamine 1994. aasta taliolümpiamängudel
Murdmaasuusatamine 1998. aasta taliolümpiamängudel
Murdmaasuusatamine 2002. aasta taliolümpiamängudel

 Välislingid 



Kategooria:Norra murdmaasuusatajad
Kategooria:Sündinud 1972